text: মাহমুদ কলি  একজন বাংলাদেশী অভিনেতা। তিনি বাংলাদেশী চলচ্চিত্রের  আশি ও নব্বই দশকের একজন জনপ্রিয় চলচ্চিত্র অভিনেতা।
  
  ব্যক্তিগত জীবন 
  অভিনেতা মাহমুদ কলি হচ্ছেন বাংলাদেশের স্বনামধন্য চিত্রনির্মাতা আজিজুর রহমান বুলির ছোট ভাই। মূলত ভাই এর সহায়তায় এবং নিজের অভিনয় পারদর্শিতার মাধ্যমে বাংলাদেশ চলচ্চিত্রে প্রবেশ করেন।
  
  অভিনয় জীবন 
  মাহমুদ কলি চলচ্চিত্রে পা রাখেন মাস্তান চলচ্চিত্রের মাধ্যমে। তিনি এই চলচ্চিত্রে  সহ- অভিনেতার ভুমিকায় ছিলেন। তিনি  ১৯৭৮ সালে অশোক ঘোষ নির্মিত  তুফান  চলচ্চিত্রে  মূল নায়কের  ভুমিকায় অভিনয় করেন। মাহমুদ কলি প্রায় ৫০টির মত চলচ্চিত্তে অভিনয় করেছেন। মাহমুদ কলি অভিনীত ছবির মধ্যে উল্লেখযোগ্য মতিমহল, তুফান, বাদল, নওজোয়ান,শ্বশুর বাড়ি, নবাবজাদী, টক্কর, হিম্মতওয়ালী, গোলমাল, নাগমহল, নিশানা, ধনীগরীব প্রভৃতি।
  
  মাহমুদ কলি বর্তমানে টিভি নাটক নির্মাণ নিয়ে ব্যস্ত আছেন। ১৯৯৭ সালে  তিনি প্রথম  একটি ধারাবাহিক নাটক নাটক নির্মাণ করেন তাহাদের কথা। বর্তমানে তিনি আলোকিত আঙ্গিনা নামক ধারাবাহিক নাটক নির্মাণ করছেন।
  
  তিনি দুই মেয়াদে সাধারণ সম্পাদক এর এবং দুই মেয়াদে বাংলাদেশ চলচ্চিত্র শিল্পী সমিতির সভাপতির দায়িত্ব পালন করেন।
  
  চলচ্চিত্রের তালিকা
  
  তথ্যসুত্র
  
  বহিঃসংযোগ
  
  বিষয়শ্রেণী:বাংলাদেশী চলচ্চিত্র অভিনেতা
  বিষয়শ্রেণী:বাংলাদেশী চলচ্চিত্র ব্যক্তিত্ব
  বিষয়শ্রেণী:বাংলাদেশী নাট্য অভিনেতা
  বিষয়শ্রেণী:বাংলাদেশ চলচ্চিত্র শিল্পী সমিতির নেতা
title: মাহমুদ কলি